C 132/144
SL
Uradni list Evropske unije
24.3.2022
četrtek 7. oktobra 2021
moral biti učinkovit, nediskriminacijski dostop za invalide po možnosti zagotovljen pod enakimi pogoji kot za osebe, ki niso invalidi, in da bi bilo treba invalidom olajšati uporabo podpornih pripomočkov, vključno s pomočjo za mobilnost in dostop, kot so priznani psi vodniki in drugi psi pomočniki, ko je to potrebno (31); opozarja, da bi bilo treba sprejeti standarde dostopnosti v posvetovanju z invalidi in njihovimi predstavniškimi organizacijami, saj je njihovo strokovno znanje bistveno za opredelitev ovir pri dostopnosti; poudarja, da so razumna prilagoditev, dostopnost in univerzalno oblikovanje bistveni v boju proti diskriminaciji invalidov;
63. poudarja ključno vlogo družinskih članov, ki skrbijo za invalide in pogosto izpolnjujejo njihove potrebe po oskrbi in pomoči; zato poudarja, da morajo politike in strategije EU in držav članic dajati konkretno podporo družinskim članom in oskrbovalcem; meni, da jim je nujno treba priznati vlogo oskrbovalca, kar naj bi veljajo v vsej Evropi;
64. poudarja, kako pomembna je pravica invalidov, da enakopravno uveljavljajo svoje temeljne pravice; poudarja, da je treba invalidom v skladu z 12. členom konvencije priznati pravno sposobnost na vseh področjih življenja, enako kot drugim; poziva države članice, naj pravočasno sprejmejo ustrezne ukrepe za učinkovit, pravičen in vključujoč dostop invalidov z vsemi vrstami invalidnosti do vseh faz postopkov v pravosodnem sistemu in kazenskem pregonu; poudarja, da morajo biti objekti in storitve dostopni, da se zagotovi enak dostop do sodnega varstva in celotnega pravnega postopka brez diskriminacije;
65. poudarja, da je potrebna finančna pomoč, da bi lahko invalidi najeli ali zaposlili asistente ali finančno podpirali družinske člane, ker njihova oskrba terja čas in finančna sredstva in ker je to nujno potrebno za podporo invalidnim osebam in njihovim družinskim pomočnikom;
66. poudarja, da so invalidi socialno marginalizirani in izključeni iz zaposlitvenega, gospodarskega in družbenega življenja; obžaluje, da so invalidi, zlasti tisti, ki pomoč močno potrebujejo, pogosto izpostavljeni velikemu tveganju, da bodo institucionalizirani, saj sedanja finančna podpora držav članic ne zadošča, zlasti za podporo, ki bi zaščitila pravice invalidov ob osredotočenosti na posameznika in usmerjenosti v skupnost (32);
67. poudarja, da člen 19 konvencije določa pravico do samostojnega življenja in vključenosti v skupnost; poziva države članice, naj začnejo proces, ki bo pomagal spremeniti življenjske razmere invalidov s prehodom iz institucij na sistem, ki bo omogočil udeležbo v družbi in v katerem bodo storitve zagotovljene v skupnosti glede na želje in izbiro posameznika; poziva države članice, naj v svoje strategije za deinstitucionalizacijo vključijo konkretne cilje z jasnimi časovnimi roki in naj ustrezno financirajo izvajanje teh strategij;
68. obžaluje, da so bili invalidi in njihova podporna mreža izključeni iz prednostnih skupin v okviru strategije cepljenja EU; poziva države članice, naj invalidom in njihovi podporni mreži ponudijo prednostni dostop do cepljenja; v zvezi s tem vztraja, da mora cepljenje proti covidu-19 temeljiti na prostovoljnem in informiranem soglasju invalidov ter da samostojnost in pravna sposobnost vseh invalidov, vključno z osebami z motnjami v duševnem razvoju, osebami s psihosocialnimi motnjami in avtističnimi osebami, ne smeta biti ogroženi z ukrepi, ki se štejejo za javno dobro ali najboljši interes osebe;
69. poziva k unijskim in nacionalnim preiskavam nesorazmernih stopenj okužb in smrti zaradi covida-19 v domovih za nego in oskrbo, nastanitvenih objektih za starejše in invalide ter drugih socialnih službah, da bi razumeli vzroke, opredelili odgovorne in sprejeli potrebne ukrepe za preprečevanje takšnih primerov v prihodnosti;
(31) (32)
Peticije št.
1140/2015, 0857/2016, 0535/2017, 1140/2015 in 0988/2020.
https://www.edf-feph.org/independent-living-and-de-institutionalisation-policy/